b'\n_START_ARTICLE_\nRakel H\xc3\xb6nnud\xc3\xb3ttir\n_START_SECTION_\nKlubkarriere\n_START_PARAGRAPH_\nRakel voksede op i Akureyri, en by i det nordlige Island. Gennem ungdoms\xc3\xa5rene spillede hun for \xc3\x9e\xc3\xb3r, frem til 2006, da de to st\xc3\xb8rste fodboldhold for kvinder i Akureyri besluttede at sl\xc3\xa5 holdene sammen til et og kalde det \xc3\x9e\xc3\xb3r/KA. I januar 2009 blev Rakel udlejet til Br\xc3\xb8ndby IF i Elitedivisionen. Hun blev den f\xc3\xb8rste udenlandske spiller p\xc3\xa5 Br\xc3\xb8ndbys kvindehold, som var aktuel national mester. Hun vendte tilbage til Island i april 2009 og fortsatte med at spille for \xc3\x9e\xc3\xb3r/KA i den islandske \xc3\x9arvalsdeild. I november 2011 underskrev Rakel kontrakt med Brei\xc3\xb0ablik, hvor hun stadig spiller. Hun har scoret flere m\xc3\xa5l for holdet, 13 m\xc3\xa5l i 2012 og 12 m\xc3\xa5l i 2013.\n_START_SECTION_\nInternational karriere\n_START_PARAGRAPH_\nRakel fik sin landsholdsdebut p\xc3\xa5 Islands A-landshold ved Algarve Cup 2008 i en 2\xe2\x80\x930 sejr over Polen. Ved EM i fodbold 2009, spillede Rakel med i alle tre kampe, hvor Island blev sl\xc3\xa5et ud i f\xc3\xb8rste runde. Fire \xc3\xa5r senere blev Rakel af landstr\xc3\xa6ner Siggi Eyj\xc3\xb3lfsson udtaget til Islands trup til EM i fodbold 2013. Rakel blev ogs\xc3\xa5 udtaget til Islands trup til EM i fodbold 2017.'